Anwa i yqeblen assa tifranin i d-iteddun? D deɛwessu! Aya, yezga-d ẓẓay aṭas ɣef wulawen n Yeqbayliyen ur nezmir ad ccumen ula d rriḥa n lbuṭ-nnsen. Agdud Aqbayli werǧin yumen adabu akken ad yeqbel tifranin n webrid-a. Amezruy yettazzal. Agdud yebɣa ad d-yeɣrem iseggasen yezrin. Iseggasen-nni yettwakerfen s tkerkas, s laẓ, akked takerḍa, Aqbayli dayen yeɛya deg txidas-nnsen. Seg-asmi i teldi tebburt zaɛma i tugdut, xelqen-d ccwal n at ičumar, agdud yettidir di tegdi, yettwarez afus imi. Yal tanekra ad ttxenqen s yisem n ddin. Leḥkem amesbaṭli mazal ibedd d iseggasen-aya i wakken ad yeldi abrid i ijudar akken ad srewten, ad ččaren leǧyub, ad ttnernin deg zal deg iḍ,s ssif akked d wuzzal, agdud yefka-d tikufta. Γlin yergazen akked tlawin , ɣlin ula d arrac imeẓyanen. Adabu yewwet ad yessames Iqbayliyen, ad ibeddel abrid ɣef wayen ttnaɣen.Agdud yettkemmil deg umennuɣ-is, ur yefcil ara. Amennuɣ yennerna, yeffeɣ ula berra i tmurt n yeqbayliyen, tufrared tidett. Agdud Aqbayli yerra-d ayla-s tura, yeɛqel abrid-is. Agdud Aqabyli ur yettak ara tameẓẓuɣt i yimeslayen n udabu, yeẓra d tikerkas. Iswi n udabu ad rren agdud ur ifehhem ula deg tsertit-nnsen maca agdud imeyyez iwala, yeẓra ansa d-ttagmen yal deɛwessu. Crif Wanuɣi
Amezruy-nneɣ d amerkanti n wayen yeḍran. Lɛib n udabu iban-d, wid yerran agdud ur yessin ass-a yefka-d tamuɣli ines. Agdud aqbayli yenna-d awal-is uqbel tifranin: d ayen yeɛya di lekdeb imzenneq. D tawaɣit ! Γef udabu, maca d talwit ɣef wegdud aqbayli.
Anwa i yqeblen assa tifranin i d-iteddun? D deɛwessu! Aya, yezga-d ẓẓay aṭas ɣef wulawen n Yeqbayliyen ur nezmir ad ccumen ula d rriḥa n lbuṭ-nnsen. Agdud Aqbayli werǧin yumen adabu akken ad yeqbel tifranin n webrid-a.
Amezruy yettazzal. Agdud yebɣa ad d-yeɣrem iseggasen yezrin. Iseggasen-nni yettwakerfen s tkerkas, s laẓ, akked takerḍa, Aqbayli dayen yeɛya deg txidas-nnsen. Seg-asmi i teldi tebburt zaɛma i tugdut, xelqen-d ccwal n at ičumar, agdud yettidir di tegdi, yettwarez afus imi. Yal tanekra ad ttxenqen s yisem n ddin. Leḥkem amesbaṭli mazal ibedd d iseggasen-aya i wakken ad yeldi abrid i ijudar akken ad srewten, ad ččaren leǧyub, ad ttnernin deg zal deg iḍ,s ssif akked d wuzzal, agdud yefka-d tikufta.
Γlin yergazen akked tlawin , ɣlin ula d arrac imeẓyanen. Adabu yewwet ad yessames Iqbayliyen, ad ibeddel abrid ɣef wayen ttnaɣen.Agdud yettkemmil deg umennuɣ-is, ur yefcil ara. Amennuɣ yennerna, yeffeɣ ula berra i tmurt n yeqbayliyen, tufrared tidett. Agdud Aqbayli yerra-d ayla-s tura, yeɛqel abrid-is.
Agdud Aqabyli ur yettak ara tameẓẓuɣt i yimeslayen n udabu, yeẓra d tikerkas. Iswi n udabu ad rren agdud ur ifehhem ula deg tsertit-nnsen maca agdud imeyyez iwala, yeẓra ansa d-ttagmen yal deɛwessu.
Crif Wanuɣi
kab_Latn kab_Latn kab_Latn kab_Latn kab_Latn kab_Latn bug_Latn